b'\n_START_ARTICLE_\nVja\xc4\x8deslav Anisin\n_START_SECTION_\nKarijera\n_START_PARAGRAPH_\nVja\xc4\x8deslava Anisina smatra se najboljim hokeja\xc5\xa1em u dresu hrvatskog prvaka KHL Medve\xc5\xa1\xc4\x8daka. Karijeru od tri naslova svjetskog prvaka (sa SSSR-om) i osam naslova europskoga klupskog prvaka danas je gotovo nemogu\xc4\x87e ostvariti. Anisin, \xc4\x8dlan sovjetske Ku\xc4\x87e slavnih i nositelj ordena "Zaslu\xc5\xbeni majstor sporta", jo\xc5\xa1 je osvojio osam naslova prvaka Sovjetskog saveza i zabio 176 golova u 509 utakmica u prvenstvu SSSR-a. U Medve\xc5\xa1\xc4\x8dak je stigao iz moskovskoga Spartaka u zlatno doba kluba krajem 80-ih. Anisin je u Zagrebu ostao jednu sezonu (1988./1989.) i u 31 utakmici upisao 51 bod. Naravno, "medvjedi" su osvojili prvenstvo Jugoslavije.'